section_heading: Životopis
paragraph_text: Ismet Bajramović je rođen u Sarajevu, 26. travnja 1966. godine. Odrastao je uz dvije sestre i brata. Išao je u Osnovnu školu Franjo Kluz na Koševskom brdu, a poslije toga upisao je Strojarsku tehničku na Marijinom dvoru. Još u osnovnoj školi izdavajao se od ostale djece ponajviše svojom fizičkom građom i snagom. Navodno je još kao učenik četvrtog osnovne štitio svoju raju iz razreda od onih koji su završavali osmi razred, pa čak i onih koji su bili srednjoškolci, a dolazili da osnovcima otmu koji dinar.